ফখরুদ্দিন মোবারক শাহের রাজধানী ছিল সোনারগাঁও। তিনি কুমিল্লা ও নোয়াখালী জয় করেন। এরপর তিনি উত্তরে সিলেট ও দক্ষিণে চট্টগ্রাম জয় করেন। গৌড়ের সুলতান আলাউদ্দিন আলি শাহের বিরুদ্ধে তিনি সফল নৌযুদ্ধ পরিচালনা করেন।

তিনি বেশ কিছু বৃহৎ নির্মাণ প্রকল্পে হাত দেন যার মধ্যে মহাসড়ক, বাধ, মসজিদ ও সমাধি ছিল। মরোক্কোর বিখ্যাত পরিব্রাজক ইবনে বতুতা ১৩৪৬ সালে ফখরুদ্দিন মোবারক শাহের রাজধানী ভ্রমণ করেছিলেন। তার ভ্রমণবৃত্তান্তে তিনি উল্লেখ করেছেন, “ফখরুদ্দিন সন্দেহাতীতভাবে চমৎকার একজন শাসক, বিশেষ করে আগণ্তুক এবং দরবেশ ও সুফিদের পছন্দ করেন তিনি”।

পরিচয়
কর্মকাণ্ড
ইতিহাস
তাৎপর্য